Janina Curk

**INFORMACIJE O POUKU PSIHOLOGIJE IN OCENJEVANJU**

za šol. leto 2022/23

**ŠTUDIJSKO GRADIVO**

* zapiski s predavanj in fotokopije k vsakemu vsebinskemu sklopu
* povzetki na spletni strani Psihologija na Drugi (https://sites.google.com/druga.si/janina/psihologija-za-gimnazijce)
* Kompare, A. idr. (2021). *Uvod v psihologijo*. DZS.
* Kompare, A. idr. (2021). *Psihologija: spoznanja in dileme*. DZS.

Opozorilo: Učbenika sta uradna vira za maturo, povzetki na spletni strani ne vsebujejo vse maturitetne snovi. 2. letniki prejmete v učbeniškem skladu samo prvi učbenik, v 3. in 4. letniku (maturitetni izbirni predmet) pa oba. V povzetkih na spletni strani so navedene strani, na katerih se določena vsebina nahaja v učbenikih.

**KONZULTACIJE**

* med govorilnimi urami ali po dogovoru (zbornica ali kabinet)
* po e-pošti:
  + dijaki so obvezani vsak delovni dan spremljati e-pošto
  + komunikacija poteka v delovnih dneh do 17. ure

**RAZMERJE OCEN**

Vse ocene so enakovredne.

**RAZPOREDITEV OCEN V 2. LETNIKU** (3 pisne, 1 ustna, prof. Tara Sinkovič še ocena iz kreditnih točk)

Prvo ocenjevalno obdobje:

* 1. test: psihologija kot znanost
* ustna ocena (lahko tudi v 2. ocenjevalnem obdobju)

Drugo ocenjevalno obdobje:

* 2. test: motivacija 1 (od konca 1. testa do vključno zadnje snovi + poglavje Predmet psihologije)
* 3. test: motivacija 2, zaznavanje (od konca 2. testa do vključno zadnje snovi + poglavje Predmet psihologije)

**RAZPOREDITEV OCEN V 3. LETNIKU** (3 pisne, 1 ustna, prof. Tara Sinkovič še ocena iz kreditnih točk)

Testi vključujejo tudi vprašanja iz učbenika in že ocenjeno snov prejšnjega leta - tako sproti ponavljamo za maturo (nova snov je označena krepko).

Prvo ocenjevalno obdobje:

* ustna ocena: socialno vplivanje, psihologija kot znanost
* 1. test: zaznavanje**,** motivacija

Drugo ocenjevalno obdobje:

* 2. test: **učenje, mišljenje 1. del**
* 3. test: **mišljenje 2. del,** **čustva, povezave med procesi**

Pogoj za zaključitev ocene je oddana naloga American Psycho oz. Dispozicija za maturitetno seminarsko nalogo.

**RAZPOREDITEV OCEN V 4. LETNIKU** (4 pisne, 1 ustna)

Testi vključujejo tudi vprašanja iz učbenika in že ocenjeno snov prejšnjega leta - tako sproti ponavljamo za maturo (nova snov je označena krepko).

Prvo ocenjevalno obdobje:

* ustna ocena: **čustva**
* 1. test: mišljenje, učenje
* 2. test: **medosebni odnosi, struktura osebnosti 1. del**

Drugo ocenjevalno obdobje:

* 3. test: **struktura osebnosti 2. del**, **statistika, teorije** (do koder smo predelali)
* 4. test: **vse teorije osebnosti (tudi Piaget in Kohlberg) in razvoj osebnosti**, **primerjave med teorijami**

**OBLIKA NALOG V TESTIH**

* klasične naloge zaprtega in polodprtega tipa
* odprta vprašanja, ki zahtevajo krajše odgovore
* naloge tipa „trditve-popravki“, npr.

*Značaj je človekov način (jakost in moč) čustvenega reagiranja.  
(Dijak popravi:)Temperament*

* strukturirane naloge maturitetnega tipa
* esejske naloge maturitetnega tipa

**OCENA ZA RAZISKOVALNO NALOGO IN TEKMOVANJE**

* Če dijak z raziskovalno nalogo tekmuje na natečaju Mladi za napredek Maribora, dobi odlično oceno.
* Če dijak sodeluje na tekmovanju iz znanja (gl. povezavo »zotks psihologija«) in se uvrsti na državno tekmovanje, dobi odlično oceno.

**NAPOVEDANO USTNO OCENJEVANJE**

* Razred naredi razpored in da izvod učitelju (načeloma dva dijaka na uro).
* Če dijak ne pristopi, je ocenjen nenapovedano, razen če si najde zamenjavo.

**PONAVLJANJE TESTOV**

* Dijak ne more pisati testa z drugimi paralelkami (npr. nekaj dni kasneje).
* Za vsak test je en ponavljalni rok za tiste, ki so na rednem roku pisali negativno ali bili opravičeno odsotni. Redni in ponavljalni rok nista na izbiro!
* Možnost popravljanja ene pisne ocene za višanje zaključne ocene je samo na koncu šolskega leta (po zadnjem testu).

**ZAKLJUČEVANJE OCEN**

* Zaključna ocena je aritmetična sredina vseh pridobljenih ocen (vse ocene so enakovredne).
* V primeru povprečja x.5 (»med oceno«) učitelj zaključi po lastni presoji (glede na sodelovanje, rednost in kakovost nalog, ki niso bile ocenjene, spoštovanje rokov in dogovorov, motiviranost za delo ...).
* Če ima dijak 2. letnika nepopravljeno nezadostno oceno, ima v primeru x,5 zaključeno navzdol.
* Dijaki pri maturitetni psihologiji morajo imeti vse ocene pozitivne.
* Dijak je neocenjen,če ni pridobil vseh predvidenih ocen. Opravlja dopolnilni izpit. (Neocenjenost se določa in vpisuje samo konec šolskega leta.)

**MINIMALNI STANDARD ZNANJA**

**MSZ ZA 2. LETNIK: vse predvidene ocene pozitivne (3 pisne, 1 ustna)**

Testi zajemajo naloge zaprtega tipa (npr. izbirni tip, naloge vstavljanja …) in polodprtega tipa (npr. trditve – popravki, naloge, ki zahtevajo krajše proste odgovore).

Te naloge merijo zlasti prve štiri nivoje znanja po revidirani Bloomovi taksonomiji (*glej tabeli 1 in 2*): učenec zna, razume, uporabi in analizira. Tudi pri ustnem preverjanju so vprašanja formulirana tako, da merijo le prve 4 nivoje znanja.

Uporabljeni glagoli: navedi, opredeli, naštej, pojasni/razloži, opiši, primerjaj (podobnosti in razlike), ilustriraj s primerom. Vsebino gl. učni načrt za psihologijo.

Zato dijak doseže MSZ z oceno zadostno (50 %) pri vsakem od 4 preverjanj znanja.

**MSZ ZA 3. in 4. LETNIK: vse predvidene ocene pozitivne (4 pisne, ustna po želji)**

Testi zajemajo originalne maturitetne strukturirane in esejske naloge. Deleže taskonomskih stopenj, ki jih merijo, gl. v tabeli 2.

Dijak mora izkazati višje nivoje znanja, zlasti nivo kritične presoje in vrednotenja psiholoških pojavov in njihovih posledic. Višje nivoje znanja (*vrednoti*, *ustvari*) dokaže tudi z izdelavo maturitetne seminarske naloge.

Uporabljeni glagoli (poleg zgoraj navedenih): presodi in pojasni, predlagaj, predvidi posledice, presodi in utemelji svoje presoje, kritično ovrednoti … Vsebino gl. učni načrt za psihologijo.

Zato dijak doseže MSZ z oceno zadostno (50 %) pri vsakem od 4 preverjanj znanja.

Tabela 1. *Nivoji znanja po Bloomovi oz. revidirani Bloomovi taksonomiji (Anderson and Krathwohl, 2012)*





Tabela 2. *Nivoji znanja, ki jih merijo naloge različnih tipov na maturi*



*Opombe*. Izpitna pola 1 so strukturirane naloge, izpitna pola 2A so naloge izbirnega tipa, izpitna pola 2B so esejske naloge.